Այս դիտանկյունից բացառություն չկազմեցին և Թոմաս Գրեմինգերի հետ հանդիպումները։ Ալիևը, քննադատության ենթարկելով բանակցություններում Ստեփանակերտին ներգրավելու անհրաժեշտության մասին Հայաստանի վարչապետ Նիկոլ Փաշինյանի արտահայտությունը, հայտարարել է, որ դա ՙհարուցում է, առնվազն, զարմանք՚ և ուղղված է բանակցային գործընթացի խաթարմանը։ Իր հերթին Մամեդյարովը Հայաստանի տարածքային հավակնությունների ու նրա ՙօկուպացիոն քաղաքականության՚ մասին հին երգը երգեց։ Քիչ ավելի վաղ Ադրբեջանի ԱԳՆ-ն` ի դեմս իր մամուլի քարտուղարի, չափազանց հիվանդագին էր արձագանքել Նիկոլ Փաշինյանի այն խոսքերին, որ Լեռնային Ղարաբաղը կդառնա Հայաստանի մաս՝ դրանք որակելով որպես ՙանհարգալից վերաբերմունք միջազգային իրավունքի նորմերի ու սկզբունքների հանդեպ, ինչպես նաև` հարված բանակցային գործընթացին՚։